Diari Oficial de la Generalitat Valenciana


Sumari del DOGV 2234, del 24-03-1994 (1994/830954)

ORDRE de 7 de març de 1994, de la Conselleria d'Educació i Ciència per la qual es determina el nombre de places per especialitats que poden ser ocupades amb caràcter definitiu per funcionaris docents, per al curs 1994/95, als centres públics de BUP, Formació Professional Ensenyaments Artístics i d'Idiomes dependents de la Conselleria d'Educació i Ciència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/07/(4)/dof/vci/html**

### Dades del document

Número de DOGV
:   2234

Data del DOGV
:   24-03-1994

Secció del DOGV
:   DISPOSICIONS GENERALS

Número del document
:   1994/830954


Data del document
:   07-03-1994

Organisme emissor
:   Conselleria de Educació i Ciència

Tipus de document
:   Ordre

Correcció d'errades

ORDRE de 7 de març de 1994, de la Conselleria d'Educació i Ciència, per la qual es determina el nombre de places, per especialitats, que poden ser ocupades amb caràcter definitiu per funcionaris docents, per al curs 1994/95, als centres públics de BUP, Formació Professional, Ensenyaments Artístics i d'Idiomes, dependents de la Conselleria d'Educació i Ciència. [94/1818]  
L'Ordre de 26 d'octubre de 1993 (BOE de 10 de novembre de 1993), per la qual s'estableixen les normes de procediment aplicables als concursos de trasllats de funcionaris docents dels cossos de professors d'Ensenyament Secundari, Formació Professional, Ensenyaments Artístics i Idiomes i la Resolució que la desplega de 5 de novembre de 1993 (DOGV 12.11.93), del director general de Personal de la Conselleria d'Educació i Ciència, per la qual es convoca concurs de trasllats de funcionaris docents dels cossos de professors d'Ensenyament Secundari, professors tècnics de Formació Professional i dels cossos que imparteixen Ensenyaments Artístics i d'Idiomes, preveu en la base primera, punt 8, que, d'acord amb la planificació general educativa, es publicarà la relació de places corresponents als cossos adés esmentats per al curs 1994-95, per centres. Per tant, hi escau determinar el nombre de places per especialitats, que poden ser ocupades amb caràcter definitiu per funcionaris docents per al curs 1994/95 als centres públics dependents de la Conselleria d'Educació i Ciència, i, en conseqüència,  
ORDENE  
Primer  
Als centres de Batxillerat i Formació Professional existirà per al curs 1994/95, i a l'efecte de concurs de trasllats, el nombre de places que poden ser ocupades amb caràcter definitiu per funcionaris docents, indicats en l'annex I d'aquesta ordre.  
Segon  
A les escoles oficials d'idiomes existirà per al curs 1994-95, i a l'efecte de concurs de trasllats, el nombre de places que poden ser ocupades amb caràcter definitiu per funcionaris docents, indicades en l'annex II d'aquesta ordre.  
Tercer  
Als conservatoris de Música, escoles de Dansa i d'Art Dramàtic, existirà per al curs 1994-95, i a l'efecte de concurs de trasllats, el nombre de places que poden ser ocupades amb caràcter definitiu per funcionaris docents, indicades en l'annex III d'aquesta ordre.  
Quart  
A les escoles d'Arts Aplicades i Oficis Artístics i a l'Escola de Ceràmica, existirà per al curs 1994/95, i a l'efecte de concurs de trasllats, el nombre de places que poden ser ocupades amb caràcter definitiu per funcionaris docents, indicades en l'annex 4 d'aquesta ordre.  
Cinquè  
Contra aquesta ordre, que posa fi a la via administrativa, podrà interposar-se recurs contenciós administratiu, amb la comunicació prèvia a l'òrgan que va dictar l'acte impugnat segons que disposa l'article 110.3 de la Llei 30/1992, davant el Tribunal Superior de Justícia de la Comunitat Valenciana, en el termini de dos mesos comptadors des de la publicació de l'ordre en el Diari Oficial de la Generalitat Valenciana, d'acord amb el que disposa l'article 58.3 de la Llei de la Jurisdicció Contenciosa Administrativa.  
DISPOSICIÓ FINAL  
Es faculta la Direcció General de Personal per a determinar les places ocupades i les vacants, a efectes de concurs de trasllats de les indicades als annexes esmentats.  
València, 7 de març de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI